મોરબી જીલ્લામાં નર્મદાની કેનાલોમાં સિચાઈ માટે પાણી છોડવામાં આવી રહ્યું છે જો કે, પાણીનો બેફામ બગાડ કરવામાં આવતો હોવાથી હાલમાં કેનાલના પાણી હળવદ તાલુકાના કીડી ગામની બાજુમાં આવેલા મીઠાના અગરોમાં ભરાઈ ગયા છે જેથી કરીને ચાલુ વર્ષે કીડી પાસેના મીઠાના અગરમાં મીઠાનો પાક લઇ શકાય તેમ નથી કેમ કે, એક કે બે કિલો મીટર નહિ પરંતુ દસ કિલો મીટર કરતા વધારે જમીનમાં હાલમાં મીઠું પાણી ભરાઈ ગયું છે જેથી કરીને ચોમાસા પછી અગરિયાઓ દ્વારા પાળા બાંધવાની તેમજ જામી સમથળ કરવા માટેની જે મહેનત કરી હતી અને લાખો રૂપિયાના ખર્ચ કર્યા હતા તેના ઉપર હાલમાં નર્મદાનું પાણી ફરી વળ્યું છે અને છેલ્લા ૨૦ દિવસથી અહી પાણી ભરેલું છે અને પાણીની આવક હજુ પણ ચાલુ જ છે તેવું  અગરીયા બાબુભાઈ મજેઠીયા અને રાજેશભાઈ સંખેસરીયાએ જણાવ્યું છે.